вицове за Журналисти
Един шоп се качил на Айфеловата кула, за да разгледа Париж от високо, надвесил се любопитно и... и полетял с главата надолу.
След ужасното съприкосновение със земята, обаче, се пораздвижил, изправил се, поотупал си каскета от прахта, прекръстил се и поокопитен бодро закрачил по парижкия паваж.
Втрещени журналисти, станали случайни свидетели, се втурнали след него:
- Мосю, мистър, сър, бихте ли повторили невероятната, изумителна каскада, за да я документираме на видеоклип, а Вие ще станете много богат милионер от авторските права и известен в цял свят!
- Ааа... Тцъ... - със звучно цъкане отсякал отрицателно шопът. - Отдека да знам, дали пак че си паднем на главата? Като нищо мое и да се пре*ия!